b'\n_START_ARTICLE_\nPreussens Gloria\n_START_PARAGRAPH_\nPreussens Gloria (Armeemarsch II, 143 (Armeemarsch II, 240) og Heeresmarsch II, 98) er en kjent pr\xc3\xb8yssisk milit\xc3\xa6rmarsj fra det 19. \xc3\xa5rhundre. Den ble komponert av Johann Gottfried Piefke (1817\xe2\x80\x931884) i 1871, etter Preussens seier i den fransk-pr\xc3\xb8yssiske krig, som ledet til samlingen av Tyskland. _NEWLINE_Preussens Gloria er en av 1800-tallsmarsjene som fortsatt ofte spilles av Bundeswehr ved offisielle seremonier. Den h\xc3\xb8rer ogs\xc3\xa5 til det internasjonale standardrepertoaret for milit\xc3\xa6rorkestre, og spilles i Tyskland ogs\xc3\xa5 mye av amat\xc3\xb8rer p\xc3\xa5 grunn av sin popularitet.'